Semur
Semur ya kuwi panganan saka Indonesia kang digawé saka adhedahsar iwak utawa lawuh liya lan duweni duduh awarna soklat. Panganan racaké iki dipangan nalika ana adicara kulawarga gedhen kaya ta riyaya. Ananging uga ana warung pangan sing nyepakaké jangan semur. Manèka lawuh bisa didadèkaké semur kaya ta iwak pithik, iwak sapi, endhog godhog, endhog ceplok, tempè, tahu lan uga jèngkol. Piranti iki bisa dipilih salah siji utawa bisa uga dicampur 2 utawa luwih (kajaba jèngkol amarga mambuné bisa nyebar)

Cara nggawé

Piranti sing dicepakaké 

 Iwak pitik 500 gram
 Bahan tambahan liya kaya endhog godhog, tahu, tempé utawa bisa uga ora nganggo.
 Godhong salam 4 lembar
 Laos 1 cm
 Kunir ½ cm
 Jaé 1 cm
 Cengkèh 7 wiji
 Pala bubuk ¼ sendhok tèh
 Banyu 1 liter
 Kècap 7 sendhok pangan bisa uga ditambah
 Brambang goréng

Bumbu alus 

 Brambang 10 wiji
 Bawang 7 wiji
 Tumbar 2 sendhok tèh
 Mrica 2 sendhok tèh
 Miri 6 wiji
 Bubuk kaldu pitik 1 sendhok tèh
 Uyah 1 ½ sendhok tèh
 Gula pasir ½ sendhok tèh
 Lenga goréng 3 sendhok pangan

Cara ngolah 

 Kumbah iwak pitik lan iris dadi 6 bageyan
 Uleg kabèh bumbu alus ing lèmpèr nganti alus.
 Panasaké wajan lan osèng bumbu alus nganti ambuné arum.
 Aworaké laos, jaé, kunir, cengkèh, salam lan pala.
 Suntak banyu putih lan entèni nganti umub.
 Cemplungaké iwak pitik, endhog godhog, tahu lan tempé.
 Tambahné kecap lan entèni nganti ngresep ing lawuh.
 Menawa duduhé wes angslup banjur dientas.
 Wènèhaké ing mangkok gedhe banjur dikepyuri brambang gorèng.
 Semur wis bisa dipangan.

Deleng uga 
Saté buntel

Gulé tambusu

Garang asem

Pranala njaba 
Resèp masak semur

Videyo masak semur

Panganan
Olah-olahan Indonésia
Janganan
Olah-olahan